บอระเพ็ดพุงช้าง

บอระเพ็ดพุงช้าง  เป็นพืชในสกุลสบู่เลือด วงศ์บอระเพ็ด เป็นไม้เถาอายุหลายปี มีหัวกลม โผล่พ้นดิน โคนต้นมีเปลือกแข็ง ปลายยอดเรียบและเหี่ยวแห้งในฤดูแล้ง ใบเดี่ยว ช่อดอกแยกเพศ ออกที่ซอกใบ ผลสดกลมมีขนาดเล็ก ออกดอกเดือนกรกฎาคม−สิงหาคม กระจายตามเขาหินปูนในภาคตะวันตก พบครั้งแรกในประเทศไทยที่เขาหินปูนที่บ้านวังขนาย จังหวัดกาญจนบุรี

บอระเพ็ดพุงช้างที่กระจายตัวตามภูเขาหินปูนนั้นลักษณะการอยู่อาศัยจะเกาะหินและอยู่บนดินพบมากที่ภาคตะวันตก ภาคกลาง 

ส่วนบอระเพ็ดพุงช้างที่กระจายตัวตามภูเขาดินลักษณะการอยู่นั้นจะอยู่ลึกใต้ดินพบมากในภาคตะวันออกเฉียงเหนือ ภาคตะวันออก ภาคเหนือ 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551หน้า 197
หมวดหมู่:สกุลสบู่เลือด